Zaļenieki

Zaļenieki (agrāk Zaļā muiža) ir ciems Jelgavas novada Zaļenieku pagastā, pagasta centrs. Izvietojies Tērvetes labajā krastā pie autoceļa P95 22 km no novada centra Jelgavas un 66 km no Rīgas.

Zaļeniekos atrodas pagasta pārvalde, pamatskola, Zaļenieku komerciālā un amatniecības vidusskola, bērnudārzs, pasts, kultūras nams, bibliotēka, vairāki veikali, doktorāts. Zaļenieku muižas pils ar parku ir valsts nozīmes arhitektūras piemineklis.

 Vēsture 
Zaļenieku ciems izveidojās ceļu krustojumā Zaļās muižas (Grünhof) centrā. Pirmās ziņas par Zaļo muižu vēsta, ka 1541. gadā Livonijas ordeņa Jelgavas komturs Jakobs Valtravens to izlēņoja bruņiniekam Hermanim Heikingam.Zemgales pērle – Zaļā muiža 

Tagadējā muižas pils būvēta 1768. gadā. 1920. gada zemes reformas laikā muižu atsavināja un pilī ierīkoja Zaļenieku valsts ģimnāziju, 1935. gadā pilī ierīkoja Valsts Zaļenieku mājturības skolu, ko Latvijas PSR laikā pārveidoja par sovhoztehnikumu, bet 1999. gadā — par Zaļenieku arodvidusskolu. 1970. gados sohvoztehnikumam tika pievienoti kolhozi «Pavasaris» un «Zaļenieki» un Zaļeniekos tika izveidots saimniecības centrs ar ražojošo un apkalpojošo infrastruktūru.
 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Ievērojamas personības 
 Aldons Vrubļevskis (1957), latviešu advokāts un sporta organizators. Bijušais Latvijas Olimpiskās komitejas prezidents (2004—2020) un ģenerālsekretārs (1988—2004)

 Atsauces 

Kategorija:Latvijas pagastu centri